b'\n_START_ARTICLE_\nMikoyan-Gurevich MiG-19\n_START_SECTION_\nIstorija\n_START_PARAGRAPH_\n1951 m. konstrutori\xc5\xb3 biuras Mikoyan-Gurevich patobulino MiG-17 SM-1 naikintuv\xc4\x85. Skraidymo savyb\xc4\x97s ir naujas kompakti\xc5\xa1kas A. Mikulino sukonstruotas AM-5 variklis pastum\xc4\x97jo kurti naujesn\xc4\xaf modernesn\xc4\xaf naikintuv\xc4\x85. Naujesn\xc4\x97s modifikacijos SM-2 prototipui buvo sumontuoti 55\xc2\xb0 kampu pasukti sparnai (SM-1\xe2\x80\x9345\xc2\xb0). Po skraidos bandym\xc5\xb3, d\xc4\x97l netobul\xc5\xb3 charakteristik\xc5\xb3, nutarta stabilizatorius nuo uodegos kylio perkelti ant fiuzelia\xc5\xbeo. Taip pat pasteb\xc4\x97ta, jog AM-5 varikliai n\xc4\x97ra tokie galingi, kad pavykt\xc5\xb3 pasiekti vir\xc5\xa1garsin\xc4\xaf greit\xc4\xaf. Pakeitus varikl\xc4\xaf \xc4\xaf AM-9 ar RD-9B, konstruktoriam teko nema\xc5\xbeai padirb\xc4\x97ti ties naikintuvo uodegos konstrukcija. 1954 m. sausio 5 d. naikintuvas (variantas SM-9) pakilo \xc4\xaf or\xc4\x85 ir po s\xc4\x97kming\xc5\xb3 skraidos bandym\xc5\xb3, pritarta serijinei gamybai, suteikiant MiG-19 pavadinim\xc4\x85.'